**DODATEK K**

**POSEBNIM TEHNIČNIM POGOJEM**

**ZA IZVEDBO DEL**

Vsebina

[1. Splošno 3](#_Toc97193927)

[2. SV naprave 4](#_Toc97193928)

[2.1 Gradbena dela pri vgradnji SV naprav 4](#_Toc97193929)

[2.2 Preureditev obstoječih SV naprav 4](#_Toc97193930)

## Splošno

Gradnja izvennivojskih dostopov do peronov na območju JŽI iz vidika trajnostne mobilnosti temelji na cilju po izboljšanju ravni uslug potnikom oz. povečanju števila uporabnikov javnega železniškega prometa. Z izvedbo novih izvennivojskih dostopov bo omogočen varen, zaščiten in neoviran dostop do peronov za vse uporabnike železniške postaje Domžale.

Na železniški postaji Domžale je v sklopu gradnje novih postajnih peronov in dostopa na perone preko podhoda predvidena rekonstrukcija postaje z novimi kretnicami in tiri.

Z namenom zagotovitve zanesljivega in varnega železniškega prometa je treba obstoječi signalnovarnostni sistem preurediti. Vsebina predmetnega javnega naročila je tako »Preureditev obstoječih signalnovarnostnih naprav v okviru rekonstrukcije železniške postaje Domžale«.

Dela v zvezi s preureditvijo SV naprav bo treba izvajati usklajeno oz. sočasno z gradnjo novega izvennivojskega dostopa in drugih del na železniški postaji Domžale ter se sprotno prilagajati dinamiki oz. faznosti izvedbe gradbenih del.

Upoštevajo se tehnični pogoji, vezani na projektne rešitve, predvidene v sklopu projektne dokumentacije.

Izvajalec mora pri izvedbi del upoštevati izvedbeni načrt:

* IzN, Rekonstrukcija železniške postaje Domžale, št. proj. 8719,

PAP Informatika Inženiring d. o. o., št. načrta 53 37 608/2, 3/4 SV naprave, Ljubljana, julij 2021, dopolnjeno po pregledu, oktober 2021.

Prav tako mora upoštevati tudi splošne in posebne tehnične pogoje za izvedbo del, vključno s tem dokumentom, ki je Dodatek k posebnim tehničnim pogojem za izvedbo del.

V nadaljevanju je podanih nekaj ključnih tehničnih parametrov in določil, povezanih z ureditvijo železniške postaje Domžale.

## SV naprave

### 2.1 Gradbena dela pri vgradnji SV naprav

V sklopu ločene pogodbe, ki ni predmet tega javnega naročila, bodo v sklopu »Rekonstrukcije železniške postaje Domžale« izvedena naslednja dela :

• ureditev vse potrebne cevne kabelske kanalizacije oz. betonskih kabelskih korit do mesta zunanjih SV naprav v končnem stanju in

• izvajalec zagotovi usklajevanje izvedbe del z izvajalcem SV naprav.

### 2.2 Preureditev obstoječih SV naprav

Predmet tega javnega naročila je predelava obstoječih SV naprav za potrebe izvedbe gradbenih del (vmesna zavarovanja) in ureditev SV naprav v projektirano končno stanje na železniški postaji Domžale.

Zaradi gradnje novega podhoda na železniški postaji Domžale bo potrebna preureditev obstoječih signalnovarnostnih naprav (SV naprav) proizvajalca Iskra, d. o. o., Ljubljana.

Na postaji Domžale je vgrajena relejna signalnovarnostna naprava tipa NPI 75 proizvajalca Iskra, vgrajena leta 1984.

Pred začetkom gradbenih del na tirnih napravah v obstoječi zgradbi se uredi nov SV prostor. V nov tehnični prostor in prostor za napajalni del se bo vgradila SV naprava sistema Sl Te I 30.

Določene dele SV naprave bo zagotovil naročnik. Ker bo postaja opremljena s premikalnimi signali, se bodo lahko postavljale premikalne vozne poti. Tako kot sedaj, bo delovanje postajne naprave v odvisnosti z nivojskimi prehodi tipa NPr DK PO.

Obstoječi napajalni del je tudi zastarel in iztrošen z veliko lastno porabo. Napajanje naprave NPI 75 je monofazno preko pretvornika in AKU baterije.

V novem tehničnem prostoru se začasno, za čas gradnje, montira postavljalna miza s postaje Poljčane (opremo zagotovi naročnik). Prilagodi se na novo stanje postaje Domžale ter preizkusi delovanje. Glede na faze gradnje se jo prestavi na končno mesto v prometni urad.

Podrobni seznam opreme, ki jo zagotovi naročnik, je razviden v postavkah ponudbenega predračuna.

Dela bodo zajemala izgradnjo obstoječih kot tudi vgradnjo novih elementov zunanje SV naprave in se bodo izvajala po fazah.

Nova uvozna signala A1 in B1 bosta ostala na obstoječih stojiščih.

Predsignal PA1 se montira takoj za obstoječim predsignalom na novo izdelanem stojišču. Predsignal PB1 bo stal 3,5 m pred obstoječim na novo izdelanem stojišču.

Na postaji se vgradi tudi pet (5) novih izvoznih signalov, dva (2) mejna tirna signala, osem (8) premikalnih signalov, pet (5) kretnic.

Obstoječa signalnovarnostna naprava NPI 75 za kontrolo zasedenosti ali prostosti tirov in kretnic uporablja izolirne odseke. Nove kretnice in tiri ne bodo imeli vgrajenih lepljenih izolirnih stikov. Ker se bo signalnovarnostno napravo NPI 75 demontiralo in vgradilo drugo tipa Sl Te I 30, se bo za kontrolo prostosti in zasedenosti uporabljalo senzorje (števce osi). Petnajst (15) senzorjev (števce osi) bo priklopljeno na elektroniko, ki bo krmilila odseke javljanja prostosti (OJP) za relejne skupine kretnice, tire in tirne odseke.

Za avtostop naprave (ASN) se bodo vgradili novi tirni magneti za signale PA1, A1, PB1, B1, S11, 21, 12, 22 in 32.

Za povezavo vseh novozgrajenih zunanjih elementov in notranjih naprav bodo položeni novi zemeljski kabli.

Po končanju del je izvajalec del dolžan signalnovarnostne naprave preskusiti in izdelati preskusno in merilno dokumentacijo.